**1 Martie**

*Val*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-au trezit azi-dimineaţǎ,

La fereastra casei mele,

Somnoroase pǎsǎrele…

Ciripeau pline de viaţǎ,

Oare…ce-o fi fost cu ele?!

Dintr-un petec de zǎpadǎ,

Clinchet viu de clopoţei…

Un mǎnunchi de ghiocei

Fǎceau zarvǎ prin ogradǎ…

Oare ce-o fi fost cu ei?!

Dup-un lung şi rece vis,

Alinta bǎtrânul soare

Un bondar, cu-a lui dogoare,

Printre ramuri de cais…

Ce se-ntâmplǎ astǎzi oare?!

Numai freamǎt, numai zor,

Cǎci drǎguţa primǎvarǎ,

În ie de Mǎrioarǎ,

Mǎ aşteaptǎ în pridvor

Sǎ îi prind la inimioarǎ

Cu un bold, ca prima oarǎ,

Semn de dragoste şi dor

…e întâi de Mǎrţişor!

Valeriu Cercel